open-index/open-wikipedia-markdown huggingface dataset:
Nikotín

thumb|Obsah škodlivín uvedený na škatuľke cigariet so zníženým podielom nikotínu

**Nikotín** je alkaloid s cyklom pyridínu, vyrába sa z listov tabaku *Nicotiana tabacum* alebo *Nicotiana rustica.* Z tabaku ho izoloval Nicolas Vauquelin v roku 1809.

Nikotín je vysoko návyková droga, ktorá sa legálne používa na celom svete. Prijíma sa fajčením sušených tabakových listov, žuvaním tabaku (vstrebávaním cez sliznicu ústnej dutiny) alebo ich šňupaním. V 10 kusoch cigariet sa nachádza v závislosti od ich kvality okolo 12 – 230 mg čistého nikotínu, v cigaretách so zníženým obsahom nikotínu (tzv. *light* cigarety) je to menej.

## Účinky
Má nepriaznivé účinky na srdcové cievy. V periférii spôsobuje vazokonstrikciu (zúženie ciev), čím je u fajčiarov zhoršené hojenie rán. Jeho spalné splodiny pri fajčení podporujú vznik rakoviny pľúc. Ďalej spôsobuje dehydratáciu tela, impotenciu. 

Vedci z Kráľovského ústavu v Londýne pri pokusoch na potkanoch zistili, že nikotín zlepšuje pamäť a koncentráciu. Následné štúdium interakcie tejto molekuly a neurónov by mohlo viesť k vytvoreniu liekov bez negatívnych účinkov, ktorými sa nikotín vyznačuje.

## Chemické reakcie
Reakciou nikotínu s kyselinou dusičnou vzniká kyselina nikotínová.

## Referencie

## Pozri aj
* tabak
* fajčenie

Kategória:Alkaloidy
Kategória:Rastlinné toxíny
Kategória:Pyridíny
VisiCalc

**VisiCalc** bol prvým tabuľkovým procesorom pre osobné počítače. Bola to skutočne prevratná aplikácia, ktorá zmenila mikropočítač z koníčka pre počítačových nadšencov na nástroj obchodu.

Aplikácia bola navrhnutá Danom Bricklinom, vyvinutá Bobom Frankstonom a distribuovaná spoločnosťou Personal Software Inc. (neskôr premenovanou na VisiCorp) v roku 1979 pre počítač Apple II. VisiCalc zmenil Apple II z hračky pre nadšencov na veľmi žiadaný a užitočný finančný prostriedok obchodu. To pravdepodobne viedlo IBM ku vstupu na trh dovtedy ignorovaných osobných počítačov. Neskôr boli na trh uvedené verzie pre Atari, Commodore (oba mali procesor Motorola 6502, rovnako ako Apple II) a IBM PC.

Legenda vraví, že Bricklin sledoval svojho univerzitného profesora na Harvarde kresliť na tabuli tabuľku výsledkov výpočtov. Keď chcel profesor opraviť chybu alebo zmeniť parameter, musel pracne mazať a prepisovať množstvo následných záznamov v tabuľke.  Bricklina to doviedlo k myšlienke replikovať proces na počítači s použitím hodnôt z tabule na zobrazovanie výsledkov nižšie postavených vzorcov.

Neskôr prišli na trh výkonnejšie klony VisiCalcu ako napríklad SuperCalc, MultiPlan od spoločnosti Microsoft, Quattro Pro od Borlandu, Lotus 1-2-3, Microsoft Excel, LibreOffice Calc, AppleWorks, Gnumeric, Calc602 a 602Tab od Software602.

Napriek tomu, že tabuľkový procesor bol prevratnou myšlienkou, Bricklin si podľa rád právnikov (zjavne nesprávnych s ohľadom na budúce rozsudky) VisiCalc nepatentoval, takže na ňom nezbohatol.

## Externé odkazy
* Stránka Dana Bricklina o VisiCalcu - obsahuje okrem historických informácií i možnosť stiahnuť si funkčnú verziu pre IBM PC 
* PCWorld.com - Three Minutes: Godfathers of the Spreadsheet  

Kategória:Tabuľkové procesory
Kategória:Softvér pre CP/M
Kategória:Softvér pre DOS
Apple III

thumb|Logo

**Apple** bol prvým osobným počítačom navrhnutým a vyrobeným úplne v réžii spoločnosti Apple Computer. Jeho predchodca, Apple II bol navrhnutý spoluzakladateľom spoločnosti Stevom Wozniakom ešte pred jej formálnym založením. Práca na Apple III bola začatá koncom roku 1978 pod vedením Dr. Wendella Sandera. Apple III prišlo na trh v máji 1980.

Apple III bolo navrhnuté ako počítač pre komerčné využitie. Jeho súčasťou bol vyspelý operačný systém zvaný SOS (**s**ofistikovaný **o**peračný **s**ystém) a nový prekladač jazyka BASIC. V ponuke bol aj implementácia jazyka Pascal, ktorý ponúkal viac možností pre programátorov. Počítač disponoval displejom s 80 stĺpcami (s možnosťou používať malé i veľké písmená), numerickou klávesnicou, hierarchickým (stromovým) súborovým systémom, hodinami bežiacimi v reálnom čase a schopnosťou emulovať 45-kilobajtový Apple II Plus. Apple III mal zabudovanú 5¼-palcovú disketovú mechaniku a možnosť využívať až tri ďalšie externé disketové mechaniky a 5-megabajtový pevný disk. Spoločnosť Microsoft vytvorila pre Apple možnosť využitia systému CP/M – Apple tento produkt potom predávalo pod vlastným menom.

Apple III mal 8-bitový CPU pracujúci na 2 MHz, ktorý dokázal adresovať až 256 KB pamäte (s vylepšením od iného výrobcu až 512 KB). Na rozdiel od iných komerčne využívaných počítačov tej doby, Apple III nemal žiadny ventilátor, keďže Steve Jobs chcel predísť hlučnosti stroja. Následkom bolo, že mnohé počítače sa v krátkom čase prehriali a stali sa nefunkčnými, resp. boli nefunkčné už pri prvom zapnutí.

Apple III sa stalo obchodným fiaskom. Cenou 3500 amerických dolárov bolo omnoho drahšie ako mnohé iné komerčne využívané počítače podporujúce CP/M. Pre Apple III nebol dostatok softvéru a emulácia Apple II Plus bola úmyselne vytvorená tak, že nepodporovala mnohé progresívne vlastnosti Apple III, čo obmedzovalo zmysel stroja ako emulátora pre starší softvér. Nadôvažok, Apple III postihovali rôzne technické problémy, rovnako hardvérové i softvérové. Existuje príhoda, ktorú si väčšina užívateľov pamätá lepšie ako samotný počítač: v istom technickom buletine boli zákazníci inštruovaní, aby počítač zdvihli asi  nad podložku a nechali ho voľne padnúť – to malo uložiť jeden z čipov, ktorý sa pravidelne uvoľňoval, späť do jeho lôžka.

V decembri 1983 bola na trh uvedená aktualizovaná verzia **Apple III Plus**, ktorá už bola zbavená hardvérových problémov svojho predchodcu a štandardne bola vybavená 256 KB pamäte. V tom čase však už platforma Apple III mala mizernú povesť a komerčné spoločnosti sa rýchlo začali prikláňať k platforme IBM PC. O štyri mesiace neskôr sa Apple III definitívne prestalo vyrábať.

## Iné projekty

Kategória:Hardvér firmy Apple
Kategória:Mikropočítače
Koniín

**Koniín** je alkaloid z bolehlavu škvrnitého (*Conium maculatum* L.).

Je vysoko toxický - šťava z bolehlavu sa už v starovekom Grécku používal na popravu odsúdených. Smrteľná dávka koniínu pri požití dospelou osobou je asi 500mg (0,5g). Nezrelé semená bolehlavu škvrnitého obsahujú až 3-5% koniínu. Dá sa izolovať, podobne ako nikotín destiláciou rastlinnej drogy vodnou parou z alkalického prostredia.

Kategória:Alkaloidy
Efedrín

**Efedrín** je alkaloid z tropických krov čeľade chvojníkovitých (*Ephedraceae*) rodu *Ephedra*, ako sú chvojník obyčajný (*Ephedra vulgaris*), chvojník dvojklasý (*Ephedra distachya*) alebo chvojník čínsky (*Ephedra sinica*) ktoré sa nachádzajú vo východnej Ázii a v stredomorskej oblasti a v strednej Európe.

## Využitie
Efedrín je látka, ktorá sa používa pri liečbe astmy, proti nízkému tlaku a narkolepsie (chorobná spavosť) a aj ako liečivo uvoľňujúce opuch nosnej dutiny.

Efedrín sa používa na výrobu pervitínu. Efedrín sám o sebe môže pri dlhodobom a nadmernom používaní spôsobiť psychickú i fyzickú závislosť. V kombinácii s kofeínom je to naozaj vynikajúci spalovač tukov. V jeho začiatkoch bol používaný ako tabletka na chudnutie, kým sa nepreukázali jeho vedľajšie účinky. Pri užití s väčšou dávkou kofeínu v niektorých prípadoch dochádza k traseniu rúk, silnému búšeniu srdca a nastáva striedanie telesnej teploty (teplo-zima).

### Otrava
tiež **Efedrinizmus** je chronická otrava efedrínom, ktorá sa prejavuje potením, nechutenstvom, zvieraním v oblasti srdca, podráždenosťou, výbuchmi náhleho hnevu.

### Vedľajšie účinky
Vyvoláva eufóriu, mobilizuje sily, stimuluje centrálny nervový systém, odstraňuje únavu.

Medzinárodný olympijský výbor práve pre tieto vedľajšie účinky zaradil efedrín na listinu zakázaných látok.

## Iné projekty

## Externé odkazy
* Ephedrin-Infos

Kategória:Alkaloidy
Kategória:R01 – Nazálne prípravky
Kategória:Základné a špeciálne esenciálne liečivá podľa WHO
Kategória:Sympatomimetiká
Atropín

**Atropín** je alkaloid odvodený od tropánu, pôvodne izolovaný z ľuľkovca zlomocného (*Atropa belladona*). Vyskytuje sa aj v iných rastlinách, napríklad durman obyčajný (*Datura stramonium*) alebo blen čierny (*Hyoscyamus niger*).

Názov rastliny a aj alkaloidu pochádza z mena mytologickej gréckej sudičky Atropos, ktorá rozhodovala o spôsobe smrti.

## Vlastnosti
Biely kryštalický prášok. Je prudko jedovatý.

## Pôsobenie
Pôsobí podobne ako parasympatolytikum a spazmolytikum, má excitačné účinky na centrálnu nervovú sústavu a pôsobí na žľazy s vnútorným vylučovaním.

Atropín zvyšuje dynamogéniu (schopnosť pohybu), sklon k smiechu, výkyvy nálady zrakovým a zvukovým halucináciám. Prejavuje sa značná tendencia k agresii. Vyvoláva ťažké poruchy vedomia, horšie ako hašiš, LSD či DMT (delirogénny účinok).

## Využitie
Používa sa ako liek na uvoľňovanie kŕčov hladkého svalstva (koliky apod.), v očnom lekárstve na rozšírenie zreničiek (mydriáza), pri niektorých poruchách srdcového rytmu a pri otrave organofosfátmi. Atropín sa používa ako antidotum (protijed) pri skonzumovaní muchotrávky tigrovanej.

## Príznaky otravy
Zahrňujú zrakové a sluchové halucinácie, sucho v ústach, dehydrovanú kožu, zvýšenie telesnej teploty, rozšírenie zreníc, nepokoj, poruchy vedomia (delírium) až kóma. Najzávažnejším dôsledkom je smrť spôsobená dychovou nedostatočnosťou a srdcovou arytmiou. Smrteľná dávka pre človeka je 0,1 g.

Ako protijed sa používa fyzostigmín (eserín).

## Chémia a farmácia
Najbežnejšia soľ atropínu používaná v medicíne je atropínsulfát (hemihydrát atropínhemisulfátu; síran atropínia) (C17H23NO3)2. H2SO4 .      1/2 H2O

## Iné projekty

Kategória:Alkaloidy
Kategória:ATC A03BA – Alkaloidy ľuľkovca - terciárne amíny
Kategória:Rastlinné toxíny
Kategória:Základné a špeciálne esenciálne liečivá podľa WHO
Kofeín

**Kofeín** (**teín**, **guaranín**) je stimulant centrálnej nervovej sústavy a alkaloid. Je to veľmi rozšírená droga a prídavná látka v potravinách.

Má povzbudzujúce účinky na centrálnu nervovú sústavu a používa sa ako súčasť mnohých povzbudzujúcich nápojov.  Odvar z pražených semien kávovníka, káva, je obľúbeným nápojom na celom svete, najmä vďaka obsahu kofeínu. Je to návyková látka. 

## Účinky
Kofeín ovplyvňuje psychológiu človeka, napríklad zmenou vylučovania melatonínu, čo ovplyvňuje spánok.

Jeden z jeho vedľajších účinkov je aj dočasné zvýšenie krvného tlaku. Nespôsobuje dehydratáciu, ale trochu zvyšuje vylučovanie moču. Používa sa aj ako stimulant na zvýšenie športového výkonu. Kofeínový krém môže zmierniť svrbenie pokožky.

Pri konzumácii 1 až 1,5 gramu kofeínu denne zvyčajne nastáva stav zvaný kofeinizmus. Prejavuje sa nepokojom, úzkosťou, nervozitou a nespavosťou. Pri ešte vyšších dávkach kofeínu nastáva tzv. kofeínová intoxikácia (predávkovanie). Symptómy intoxikácie kofeínom sú porovnateľné s príznakmi predávkovania inými stimulantmi: môžu zahŕňať nepokoj, úzkosť, vzrušenie, nespavosť, začervenanie tváre, zvýšené močenie, poruchy tráviaceho traktu, zášklby svalov, podráždenosť, nepravidelný alebo rýchly tlkot srdca a psychomotorický nepokoj.

Pri obrovskom predávkovaní môže nastať aj smrť. Smrteľná dávka sa líši od citlivosti jednotlivcov. Všeobecne však ide o 150 až 200 miligramov na kilogram telesnej hmotnosti (75 až 100 šálok kávy pre 70 kg dospelého).

## Zdroje kofeínu
Kofeín sa nachádza v týchto zdrojoch:
* semená kávovníka (*Coffea*) – najčastejšie *[[Coffea arabica]]* a *[[Coffea canephora]]*
* listy čajovníka
* semená koly (*Cola*)
* semená kakaovníka, kakaové bôby
* semená Paulínie nápojovej, guarana
* listy cezmíny paraguajskej, maté
* kôra stromu *[[Paullinia yoco]]*, rastúceho v Amazónii

## Obsah kofeínu v nápojoch

Americká norma povoľuje maximálne 72&nbsp;mg kofeínu na 3&nbsp;dl limonády (24 mg/100 ml).

## Referencie


## Iné projekty

Kategória:Alkaloidy
Kategória:Káva
Kategória:Arómy
Kategória:Kozmetické chemikálie
Kategória:Puríny
Sahara

thumb|Sahara na satelitnej snímke

**Sahara** (staršie nazývaná aj: *Veľká púšť*) je najväčšia piesočno/kamenistá púšť sveta. Má rozlohu 9&nbsp;miliónov&nbsp;km² zaberá takmer rovnakú plochu ako Čína alebo USA. (V arabčine  znamená „púšť“.) Leží v severnej Afrike a je ju dobre vidieť z vesmíru. Rozkladá sa od Atlantického oceánu až k Červenému moru cez 10 štátov (Egypt, Líbya, Alžírsko, Tunisko, Maroko, Mauritánia, Niger, Čad, Mali a Sudán). Má zhruba tvar lichobežníka s dĺžkou 4&nbsp;500 až 5&nbsp;500&nbsp;km v smere západ-východ a šírkou 1&nbsp;500 až 2&nbsp;000&nbsp;km od severu na juh.

## Prírodné pomery
náhľad|Sahara
Povrch púšte tvorí najmä plošina s nadmorskou výškou od 200 do  Najvyššími pohoriami, ležiacimi v púšti je Ahaggar (), Aïr () a Tibesti (). Okolo týchto pohorí sa tiež nachádza najviac oáz. Hoci je Sahara často predstavovaná ako piesočná púšť (erg), väčšina jej povrchu je kamenistá. Piesočná časť tvorí iba 19 % jej povrchu. Pri severnom pobreží je takmer v rovnakej výške ako morská hladina. Vo vzdialenosti asi 400 kilometrov sa presne pozdĺž líbyjského pobrežia zdvíha po celej dĺžke strmo o 800 metrov, kde pokračuje opäť ako rozľahlá piesočná planina. V týchto strmých skalách, ktoré tvoria stúpanie 60 – 80 stupňov, a ktoré oddeľujú spodný pobrežný pás od náhornej saharskej planiny, sa prekvapujúco nachádzajú drobné arabské dedinky so stádami kôz na skalách.

V saharských krajinách existujú programy podporované UNESCO na skultivovanie Sahary, zúrodnenie a zväčšenie úrodného pobrežného pásu, a tým k zväčšeniu obývateľného územia.

## Poznámky


## Referencie

## Pozri aj
* Alžírska púšť
* Líbyjská púšť

## Iné projekty


Kategória:Púšte Egypta
Kategória:Púšte Líbye
Kategória:Púšte Alžírska
Kategória:Púšte Tuniska
Kategória:Púšte Maroka
Kategória:Púšte Mauritánie
Kategória:Púšte Nigeru
Kategória:Púšte Čadu
Kategória:Púšte Mali
Kategória:Púšte Sudánu
Hobbiti

**Hobbiti** alebo **hobiti** () sú fiktívna rasa vymyslená anglickým spisovateľom fantasy J. R. R. Tolkienom vo svete Stredozem, prvýkrát zmienená v románe *[[Hobbit (román)|Hobbit]]* (1937), ktorý tvorí akúsi predlohu k trilógii *[[Pán prsteňov (knihy)|Pán prsteňov]]* (19541955).

## Opis
Sú to malí ľudia, ktorí chodia bosí, lebo na chodidlách majú husté chlpy. Ich vzhľad je takmer rovnaký ako „veľkých ľudí“, no majú od nich len asi polovičný vzrast a vždy kučeravé vlasy. Na rozdiel od trpaslíkov, ktorí v Stredozemi tiež žijú, hobitom nikdy nezarastajú tváre. Obliekajú si hlavne žltú a zelenú farbu. Cez deň sa dobre stravujú a pokiaľ to ide, doprajú si jedlo dvakrát, a preto sú väčšinou tuční. Žijú o čosi dlhšie ako ľudia, plnoletosť dosahujú vo veku 33 rokov.

Hobiti milujú prírodu, žijú v dobre obrobenej vidieckej krajine, nestarajú sa do cudzích vecí a obdivujú elfov. Bývajú v Grófstve, malom území v západnej časti Stredozeme, na ľavom brehu rieky Brandyvín a na západ od Starolesa.

## Povaha a zvyky

Hobiti sú mierumilovní, no keď sú napadnutí, vedia sa húževnato brániť. Majú radi svoje domovy, pohodlie, a väčšinou to nie sú dobrodružné typy. Žijú buď v dobre zariadených norách alebo v prízemných domoch pripomínajúcich nory, s okrúhlymi oknami a dverami. Nepoznajú zložitejšiu technológiu než vodný mlyn.

Väčšina hobitov neobľubuje člnkovanie a plávanie. Nie všetci vedia čítať a písať, no tí, ktorí to ovládajú, si veľmi radi dopisujú. S obľubou rozdávajú aj prijímajú darčeky. Jazdia na poníkoch, len historicky najväčší spomedzi hobitov mohli jazdiť na koni. Po vlastných nohách sa prírodou pohybujú ticho a nenápadne.

## Pôvod
Ich pôvod nie je celkom jasný. Tolkien však napísal, že pochádzajú z východného úpätia Hmlistých hôr, ešte dávno predtým, ako padla na Veľký zelený les choroba a tieň a začal sa nazývať Temnohvozd. Po čase odtiaľto odišli za Hmlisté hory a okolo roku 1600 Tretieho veku prekročili Brandyvín po veľkom kamennom moste. Odvtedy založili nový letopočet.

## Najznámejší hobiti
*Frodo Bublík - hlavná postava trilógie Pán prsteňov 
*Bilbo Bublík  - hlavná postava knihy Hobit, vzdialený príbuzný a adoptívny otec Froda Bublíka
*Sam Mukro - Frodov záhradník a priateľ
*Chicho (Smiešok) Brandylen 
*Peregrin Pipin Bral
*Golfimbul Bral 

## Poznámky


## Zdroj
*  

Kategória:Fiktívne druhy
Kategória:Stredozem
Teheránska konferencia

[náhľad|Zľava [Josif Vissarionovič Stalin|Stalin, Roosevelt a Churchill v Teheráne]]

**Teheránska konferencia** (kódové meno *Eureka*) bolo vôbec prvé stretnutie hlavných predstaviteľov ZSSR, USA a Spojeného kráľovstva počas druhej svetovej vojny. Stretnutie Stalina, Roosevelta a Churchilla (tzv. Veľkej trojky) sa konalo 28. novembra – 1. decembra 1943 v iránskom hlavnom meste Teheráne. Na stretnutí sa prejednávali otázky, ktoré do značnej miery rozhodli o povojnovom osude strednej a východnej Európy. Konferencii predchádzala konferencia v Káhire, nasledovala konferencia v Jalte a ešte neskôr v Postupime. 

Predmetom rokovaní bola predovšetkým spojenecká stratégia na európskych bojiskách, konkrétne otvorenie západného frontu.
Churchill navrhoval rozšíriť pôsobnosť spojencov v oblasti Stredomoria a pripraviť si tak podmienky na vylodenie na Balkáne. Tento návrh nevylučoval možnosť zároveň aj spojeneckého vylodenia na západe Európy, a navyše by obmedzoval sovietske pôsobenie v strednej Európe. Pre Stalina, ktorý v tom čase už operoval podľa plánu na vytvorení satelitných krajín v strednej a východnej Európe, bol tento návrh neakceptovateľný a Roosevelt sa bez váhania priklonil na sovietsku stranu, ktorá navrhovala iba vylodenie v severnom Francúzsku cez kanál La Manche na jar roku 1944 za podpory ďalších operácií na juhu Francúzska (Operácia Dragoon). Mala nasledovať koordinácia operácie spojencov v Európe so sovietskym generálnym štábom.

Ďalším dôležitým bodom rokovania bola poľská otázka, v ktorom Stalin žiadal východnú časť Poľska, v podstate v tom rozsahu, ktorý získal podľa spojeneckej zmluvy s Nemeckom v roku 1939. Spojenci súhlasili a bolo dohodnuté, že Poľsko ako kompenzáciu získa časť nemeckej ríše na západe. V podstate sa tak rozhodlo o poľských východných hraniciach na tzv. Curzonovej línii. Spojenci a ZSSR sa ďalej zaviazali v čo najväčšej miere podporovať Titových partizánov v Juhoslávii zásobami a výzbrojou a Sovietsky zväz mal po skončení vojny v Európe vstúpiť do vojny s Japonskom.

## Zdroje
* Nadeau, R. 1990: Stalin, Churchill and Roosevelt Divide Europe, New York, 1990.
* Sainsbury, K. 1987: The Turning Point: Roosevelt, Stalin, Churchill and Chang-Kai-Shek. The Moskow, Cairo and Teheran Conferences. Oxford U.P.

Kategória:Konferencie druhej svetovej vojny
Kategória:1943
Pluviál

náhled|Čierny pluviál (gotický, moderný)
**Pluviál** (lat. pluviale, plášť do dažďa) je liturgický odev používaný v rímskokatolíckej cirkvi, anglikánskej cirkvi, starokatolíckej cirkvi a jeho používanie sa uchovalo aj v niektorých luteránskych cirkvách (Škandinávia, Pobaltie). Má podobu polkruhového plášťa, ktorý sa oblieka na albu a štólu. Vpredu býva otvorený, vzadu má naznačenú kapucňu. Pluviál používajú kňazi pri pohreboch, slávnostných cirkevných procesiách, požehnaniach a rôznych obradoch. Nepoužíva sa pri omši. 

Jeho pôvod je pravdepodobne v plášti, ktorý nosili kňazi počas sprievodov, v zlom počasí alebo ho obliekali v chladnom počasí pri chórových modlitbách.

## Iné projekty

## Externé odkazy
*Leonard Spiller, *[http://anglicanhistory.org/england/warham/spiller1939/ Some Notes on Copes]* 1939
* Cope

Kategória:Liturgický odev
Kategória:Omša
Saducej

**Saduceji** tvorili stranu aristokratov v židovskom národe. Pridržiavali sa síce zákona, ale si ho ľubovoľne vysvetľovali. Neverili v nesmrteľnosť duše ani v zmŕtvychvstanie tela. Patrili k nim poprední a bohatí Židia, ktorí sa usilovali byť vždy v dobrom vzťahu s vládnucou triedou. Pre toto ich masy ľudu neobľubovali a oni nemali vplyv na bežný ľud.

Kategória:Judaizmus
Meskalín

**Meskalín** alebo **3,4,5-trimetoxyfenyletylamín** je psychoaktívny alkaloid. Pre jeho halucinogénne účinky ho používali severoamerickí indiáni v Mexiku pri náboženských ceremóniách. Získava sa z kaktusov rodu *Lophophora* (peyotl, peyote) alebo sa syntetizuje umelo. Najznámejší z rodu je *[[Lophophora williamsii]]*. Ďalším zdrojom prírodného meskalínu môže byť kaktus *[[Trichocereus pachanoi]]*.

Meskalín bol prvýkrát izolovaný a identifikovaný v roku 1897 a v roku 1919 ho syntetizoval nemecký chemik Arthur Heffter. Názov alkaloidu vznikol z anglického označenia *mezcal buttons*, pod ktorým sa predávali sušené rastové vrcholy kaktusov *Lophophora*. Išlo o zámenu, pretože slovo *mexcalli* v reči Nahuatl znamená „opojný nápoj zo šťavy agáve“.

## Fyzikálne vlastnosti
V prípade, že je vyčistený alebo vyrobený umelo, je to biely až žltkastý, jemne kryštalický prášok.

## Chemické vlastnosti
right|thumb|Meskalín v sáčku
Chemická štruktúra meskalínu je podobná adrenalínu, noradrenalínu a dopamínu.

### Reakcie a deriváty
Meskalín sa zvyčajne syntetizuje z 3,4,5-trimetoxybenzaldehydu.

## Biologické účinky
Účinná dávka pre človeka je 200 – 400 miligramov (3,75 mg/kg) s účinkom trvajúcim niekedy až 12 hodín. Po požití meskalínu nevzníká fyzická drogová závislosť. V roku 1970 sa v Spojených štátoch stala zakázanou látkou a v roku 1971, na celom svete, bola kategorizovaná ako halucinogén. Ľudia, ktorí požili meskalín hovoria o vizuálnych halucináciach a radikálnych zmenách vedomia, často považované ako príjemné a osvietenské, ale občas sprevádzané pocitom úzkosti.

Predávkovanie môže poškodiť pečeň a ochromiť dýchacie centrum v mozgu.

### Symptómy požitia
Po požití môžu vznikať rôzne vizuálne halucinácie, nové myšlienkové pochody, pocit snívania, zväčšenie zreničiek, zvýšené vnímanie tepla alebo chladu, závrat, zvracanie, tachykardia, bolesť hlavy, strach, úzkosť, pocit zomierania alebo ničenia sa, strach z toho, že sa človek nevráti do triezveho stavu, alebo iracionálne myšlienkové pochody.

### Známi užívatelia
* Robert Del Naja
* Aldous Huxley
* Ernst Jünger
* Leo Kenney
* Timothy Leary
* Christopher Mayhew
* Henri Michaux
* Jim Morrison
* Carlos Santana
* Hunter S. Thompson

Kategória:Alkaloidy
Kategória:Etnológia
Kategória:Drogy
Levirát

**Levirát** (lat. *levir* - švagor) alebo **levirátny zákon** bol staroorientálny zvyk, ktorý sa praktizoval aj v iných častiach sveta, podľa ktorého sa vdova vydala za brata zosnulého manžela. Ten mal povinnosť postarať sa o ňu a o bratove deti ako keby boli jeho vlastné.

## Referencie


## Pozri aj
* Sororát
* Zvyky

Kategória:Rodinné právo
Kategória:Antropológia
Primogenitúra

**Primogenitúra** znamená všeobecne „prvorodenstvo“ alebo špecificky dedičský poriadok, podľa ktorého má prednostné právo pri dedičskej postupnosti (na trón, majetok atď.) prvorodený syn. Takýto dedičský poriadok pre vládcov na území Slovenska existoval pred rokom 1918 prakticky počas celých dejín Uhorska. (pozri seniorát).

Kategória:História
Teutóni

**Teutóni** môžu byť:
*staršie alebo pejoratívne: Nemci
*zriedkavo (najmä u starorímskych autorov): Germáni
*príslušníci starogermánskeho kmeňa, pozri Teutóni (kmeň)

## Pozri aj
*Rád teutónskych rytierov = Rád nemeckých rytierov
LSD

**LSD** môže odkazovať na:

* polosyntetický alkaloid a halucinogénnu drogu, radiacu sa pod sérotonergické psychedeliká, pozri dietylamid kyseliny lysergovej
* album Richarda Müllera, pozri LSD (album)
* druh diferenciálu (), pozri Diferenciál so zvýšeným trením
Dietylamid kyseliny lysergovej

**Dietylamid kyseliny lysergovej** (skrátene **LSD;** z ; slangové názvy: **micro dots, dots, trip, twenty five, papier, známka, kyselina, acid, papierik, kámen, halušky**), presnejšie **dietylamid kyseliny D-lysergovej** je polosyntetický alkaloid a halucinogén radiaci sa pod sérotonergické psychedeliká.

## História
Syntetizoval ho v roku 1938 švajčiarsky chemik Albert Hofmann vo firme Sandoz Laboratories v Bazileji (Švajčiarsko) ako súčasť veľkého výskumného programu na hľadanie medicínsky užitočných derivátov ergotových alkaloidov.

## Využitie
V 50. rokoch 20. storočia sa začal masívny výskum účinkov LSD na ľudský organizmus. Priekopnícke práce v oblasti jej využitia publikoval anglický psychiater Humphry Osmond. Skúmal jej vplyv na schizofrenických pacientov a úspešne experimentoval s jej použitím pri liečbe alkoholizmu. V 60. rokoch sa začala užívať masovejšie ako podpora tvorivosti a na rozšírenie vedomia v mnohých pracovných odvetviach, hlavne umeleckých. LSD sa postupne stávalo drogou Hippies.
left|thumb

## Užívanie
LSD sa užíva vo veľmi malých dávkach (20 – 200 mikrogramov), najčastejšie na tabletkách, na kockách cukru, vo forme drobných, pestrofarebných tabliet (micros) alebo sa kvapká na pijavé papieriky či kúsky vaty. Dávky 40 – 70 mikrogramov vyvolávajú poruchy vnímania. Intoxikácia sa prejavuje najskôr ľahkými závratmi, potom ospalosťou. Pri pravidelnom užívaní LSD sa zvyšuje tolerancia, ktorá pri abstinencii rýchlo klesá. Abstinenčné príznaky nie sú známe a LSD sa považuje za nenávykové. Dlhodobé užívanie LSD spôsobuje apatiu, stratu záujmov o iné činnosti, neschopnosť plánovať budúcnosť, odmietanie spoločenských noriem, existuje tiež závažné riziko vzniku psychózy.

## Účinky

### Mechanizmus
Účinky LSD sú sprostredkované pôsobením na väčšinu typov serotonínových receptorov, okrem  5-HT<sub>3</sub> a 5-HT<sub>4</sub>. Ide predovšetkým o receptory 5-HT<sub>2A</sub> and 5-HT<sub>2C</sub>, spolu s dopamínovým receptorom D<sub>2</sub>.

### Fyzické účinky
Fyzické účinky LSD sú oproti psychickým v podstate zanedbateľné. Dochádza však ku zvýšeniu krvného tlaku, srdcovej frekvencie, môže prísť k zvýšeniu telesnej teploty, prípadne k poteniu a suchu v ústach.

### Psychické účinky
LSD začína účinkovať 20 až 30 minút po použití. Účinok vrcholí približne po troch až štyroch hodinách od požitia a môže trvať až 12 hodín. Prejavuje sa vizuálnymi pseudohalucináciami a ilúziami, zmenami vnímania reality, priestoru a času. Môže sa vyskytnúť aj synestézia, tzn. prelínanie zmyslov.

## Referencie

## Iné projekty

Kategória:Alkaloidy
Kategória:Drogy
Kategória:Amidy
Kategória:Amidy karboxylových kyselín
Larry Sanger

**Larry Sanger**, pôvodným menom **Lawrence Mark Sanger** (* 16. júl 1968, Bellevue, Washington, USA) je americký filozof, jeden zo zakladateľov encyklopédie Wikipédia a Citizendium.

## Život
Narodil sa v Bellevue v štáte Washington. Vyrastal v aljašskom meste Anchorage. Jimmy Wales, zakladateľ projektov Nupedia a Wikipédia, ho zamestnal v spoločnosti Bomis ako šéfredaktora Nupedie. Sanger je považovaný za spoluzakladateľa Wikipédie spolu s Walesom. Wales však odmieta tento čestný titul uznať a priznáva mu len úlohu dôležitého zamestnanca pod svojim vedením.

Potom ako sa Sanger zoznámil s konceptom wiki, navrhol, aby bol princíp aplikovaný na encyklopédiu. Na jeho návrh Wales založil webovú lokalitu. Sanger bol jediným plateným redaktorom Wikipédie od 15. januára 2001, do svojej rezignácie 1. marca 2002.

Sanger dosiahol B.A vo filozofii na Reed College v roku 1991 a MA a PhD. vo filozofii na Ohio State University v roku 2000. Jeho diplomová práca bola na tému: *Epistemic Circularity: An Essay on the Problem of Meta-Justification*. Ako filozof sa venuje problematike epistemológie.

Na Future Port Prague profesor etiky a internetový vizionár uviedol:

„*Teraz Wikipedia vyžaduje zdroj pre úplne každú jednotlivosť. Podľa môjho je to zle. Ide to proti logike, ide to proti akademickým zvyklostiam. A táto posadnutosť overiteľnosťou - pamätám si na to, že sme sa o tom v roku 2002 a 2003 veľa dohadovali - sa zneužíva k selektívnej kritike, je to ako obušok proti všetkému, čo sa vám nepáči. Editácia Wikipédie je kvôli tomu zbytočne únavná. Je to únavné pre odborníkov, ktorí tak musia dohľadávať referencie pre absolútne základné, zjavné fakty. Mohli by siahnuť po učebnici, ale editori Wikipédie nevidia odkazy na učebnice radi.*“

„*Kedykoľvek dôjde ku konfliktu, mal by sa konflikt riešiť tým, že sa text článku rozšíri o vysvetlenie, nie tým, že sa text zmaže.*“

## Referencie


## Iné projekty

Kategória:Osobnosti zo štátu Washington
Kategória:Filozofi USA
Kategória:Absolventi Ohio State University
Kategória:Podnikatelia USA
Kategória:Pedagógovia USA
Kategória:Epistemológovia
Kategória:Wikipediáni
Kategória:Blogeri USA
Yohimbín

**Yohimbín** je alkaloid z kôry západoafrického stromu *Pausinystalia yohimbe* (zastaraný názov *Corynanthe yohimbe*).

Yohimbín sa používa na liečbu erektilnej dysfunkcie a ako afrodiziakum.

Kategória:Alkaloidy
Kategória:Sex
František II. Nádašdy

náhľad|Nádasdy de Nádasd et Fogarasföld František, 1638 Šárvár.
**František II. Nádašdy** () (* 14. január 1622, Čachtice, Kráľovské Uhorsko – † 30. apríl 1671, Viedenské Nové Mesto, Habsburská monarchia) bol jeden z najbohatších zemepánov v Kráľovskom Uhorsku, župan Vašskej stolice, kráľovský dvormajster, krajinský sudca i tajný radca.

## Život
Narodil sa v protestantskej rodine. Pastori vypestovali v ňom záujem o vzdelanie, zaujímali ho hlavne dejiny Uhorska a tiež teológia. Krátky čas študoval v Siene. 

Mal veľké majetky a jeho príjmy v tom čase dosahovali až 200 000 zlatých. 16. novembra 1633, ako  jedenásťročný, sa po smrti svojho otca († 15. október 1633) stal hlavným županom Vašskej stolice. V roku 1643 konvertoval na katolícku vieru. V roku 1645 sa stal kráľovským radcom, v roku 1646 hlavným dvorným správcom a v roku 1664 krajinským sudcom, hlavným županom v Zale a Šomode, tajným radcom. 

V tej dobe stále viac rozširovali Turci svoju moc v slovenskej časti Kráľovského Uhorska, preto boli časté bojové potýčky, na ktorých sa František často zúčastňoval. Zúčastnil sa aj slávnej bitky pri Mogersdorfe a Svätom Gottharde 1. augusta 1664, kde boli Turci po prvýkrát porazení.

Bol jedným z organizátorov sprisahania vedeného Františkom Vešelénim. Toto však bolo prezradené a on bol odsúdený na trest smrti sťatím a popravený vo Viedenskom Novom Meste (Wiener Neustadt). Spolu s ním popravili aj ďalších účastníkov sprisahania Petra Zrínskeho a Františka Krištofa Frankopana. Jeho telo previezli do augustiniánskeho kláštora, ktorý založili Nádašdyovci, v Léke a pochovali do rodinnej krypty. Po smrti celý Nádašdyho majetok prepadol v prospech cisára Leopolda I.

## Rodina
* *Rodičia*:Pavol Nádašdy a Judita Révaiová
* *Manželka*: Anna Juliana Esterháziová, (28. február 1630 – † 22. január 1669 Pottendorf) dcéra grófa Mikuláša Esterháziho de Galanta a Kristíny Nyariovej de Bedeg s ktorou sa zosobášil 6. februára 1644. 
Mali spolu 12 detí:
* František III. Nádašdy (*Manž*.: Rozália Rebeka von Schrattenbach)
* Mikuláš Nádašdy
* Pavol Anton Nádašdy (*Manž*.: Mária Anna von Gilleis)
* Štefan Nádašdy (*Manž*.: Mária Tököli)
* Ladislav Nádašdy (*Biskup*)
* Michal Nádašdy
* Tomáš Nádašdy (*Manž*.: Kristína Draškovičová)
* Alžbeta Kristína Nádašdy (*Manž*.: Mikuláš Draškovič)
* Mária Terézia Nádašdy (*Manž*.: Ján Anton Pálfi)
* Mária Magdaléna Nádašdy (*Manž*.: Ján Draškovič)
* Uršula Nádašdy
* Juliana Nádašdy

## Pozri aj

* Vešeléniho sprisahanie 
* František Krištof Frankopan
* Peter Zrínsky
* František I. Rákoci 

## Iné projekty

Kategória:Uhorskí župani
Kategória:Nádašdyovci
Kategória:Slovenskí šľachtici
Kategória:Uhorskí šľachtici
Kategória:Popravení sťatím
Kategória:Osobnosti z Čachtíc
Fencyklidín

right|150px|thumb|chemický vzorec fencyklidínu
**Fencyklidín** (iné názvy: **1-(1-fenylcyklohexyl)piperidín**, **PCP** [-skratka angl. názvu phenylcyclohexyl pyperidine], **anjelský prášok**) je halucinogénna droga. 

## Pôsobenie
Pôsobí veľmi povzbudzujúco, vedie k omamným stavom s pocitom všemohúcnosti, halucináciám a strate zmyslu pre realitu. Zvyšuje činnosť srdca a krvný tlak, no zároveň môže pôsobiť ako sedatívum.

Keď sa fajčí, nasype sa na tabak alebo do marihuany, jeho halucinogénny účinok sa rozvíja veľmi rýchlo. V podobe jemného prášku sa priamo vdychuje (šnupe). V tekutej forme sa doň namáčajú cigarety.

Omámenie PCP trvá 45 – 60 min. 

### Vedľajšie účinky
Medzi vedľajšie účinky PCP patrí nevyspytateľné a čudné správanie, ktoré môže vyvrcholiť násilnosťami. Taktiež nesúvislá reč, dezorientácia, vzťahovačnosť, panika, strach až strach zo smrti, pomalé, plytké a nepravidelné dýchanie a mnohé ďalšie.

Kategória:Drogy
Muskarín

**Muskarín** je alkaloid izolovaný po prvýkrát z muchotrávky červenej (*Amanita muscaria*) v roku 1869.

## História
Bol prvou študovanou parasympatomimetickou látkou - látkou, ktorá spôsobuje vážnu aktiváciu periférneho parasympatického nervového systému, ktorá môže končiť záchvatmi a smrťou. Muskarín na rozdiel od mnohých alkaloidov neúčinkuje na centrálny nervový systém, pretože neprechádza cez mozgovo-krvnú bariéru. Napodobňuje účinok neurotransmitera acetylcholínu a viaže sa na acetylcholínové receptory.

## Toxikológia
Otrava muskarínom sa prejavuje do 30 minút po požití huby silnou saliváciou, potením a slzením. Následne po týchto symptómoch nasleduje bolesť v oblasti brucha, hnačka, nevoľnosť, rozmazané videnie a sťažené dýchanie. Intoxikácia nastáva po dvoch hodinách. Smrť otravou je vzácna, väčšinou sa vyskytuje u osôb so srdcovými alebo dýchacími problémami. Špecifickou protilátkou je atropín.

Množstvo muskarínu muchotrávkach je v strednej Európe vyššie, než napríklad v Škandinávii alebo na Sibíri.

## Referencie

Kategória:Alkaloidy
Dreyfusova aféra

náhľad|200px|Alfred Dreyfus
[náhľad|200px|Dreyfusova degradácia (autor: [Henri Meyer)]]
**Dreyfusova aféra** bol politický škandál vo Francúzsku prebiehajúci koncom 19. storočia. V roku 1894 bol dôstojník francúzskeho generálneho štábu Alfred Dreyfus, ktorý mal židovský pôvod,  na základe sfalšovaných dôkazov obvinený vojenským súdom zo špionáže pre Nemecko. Stalo sa tak na základe rukou písanej správy, ktorú zachytila francúzska kontrašpionážna služba. Písmo bolo na základe nesprávneho písmoznaleckého rozboru stotožnené s rukopisom A. Dreyfusa. Navyše boli voči nemu vykonštruované dva falošné dôkazy a priebeh procesu bol zmanipulovaný vtedajším ministrom vojny a jeho generálmi. Dreyfus bol nespravodlivo odsúdený za velezradu. Zbavili ho hodnosti a poslali na doživotie do vyhnanstva na Diabolský ostrov pri pobreží Guayany.

Neskôr Georges Picquart, dôstojník úradu kontrašpionáže, odhalil tieto skutočnosti a referoval ich svojim nadriadeným. Následne bol odvelený mimo Paríž a v neskoršom vojenskom súdnom procese odsúdený na základe vykonštruovaných dôkazov. Vo všeobecnosti sa vojenská mašinéria bránila opätovnému prešetreniu prípadu. V roku 1898 sa vystupňoval tlak na otvorenie procesu. Émile Zola sa rozhodol v tomto prípade využiť svoj vplyv a v periodiku L'Aurore uverejnil pamflet J'accuse! (Obviňujem!). Za tento bol Zola postavený aj s vydavateľom pred súd. Obhajoval ho Georges Clemenceau, no bol uznaný vinným a preto emigroval do Londýna.

V nasledovnom procese s Dreyfusom, opäť vojenskom a ovplyvnenom, sa prihliadlo na „poľahčujúce okolnosti“ a bol odsúdený na desať rokov väzenia. Následne bol prezidentom Émile Loubetom omilostený, ale až v roku 1906 bol plne rehabilitovaný a opäť uvedený do radov armády.
 
K jeho obhajcom patrili intelektuáli a socialisti, predovšetkým spisovateľ Émile Zola. Zločinu prezradenia tajných vojenských dokumentov sa dopustil iný dôstojník, major Charles Walsin Esterházy.

Viedenský novinár Theodor Herzl, ktorý sa zúčastnil degradácie Alfreda Dreyfusa, si vtedy uvedomil, že v Európe sú Židia v nebezpečenstve. Herzl bol autorom myšlienky sionizmu, návratu Židov do pôvodnej vlasti v Palestíne.

Vo Francúzsku ako dôsledok tejto aféry vzrástol antiklerikalizmus, ktorý mal za následok roku 1905 koniec rímskokatolíckeho náboženstva ako oficiálneho náboženstva vo Francúzsku.

2. júna 2025 francúzsky parlament odhlasoval Dreyfusovo povýšenie in-memoriam do hodnosti brigádny generál. Iniciátorom zákona bol bývalý predseda vlády Gabriel Attal.

## Referencie

## Pozri aj
* Alfred Dreyfus

Kategória:Dejiny Francúzska
Kategória:Politické aféry
Kategória:Antisemitizmus
Kategória:Súdne procesy
Kategória:Udalosti vo Francúzsku
Hobbit

**Hobbit** alebo **hobit** () môže byť:
* príslušník fiktívnej rasy vymyslenej J. R. R. Tolkienom, pozri hobbiti
* román J. R. R. Tolkiena z roku 1937, pozri ''Hobbit'' (román)
* film z 2012, pozri **'
* neformálne označenie pre druh ''Homo floresiensis'', pozri [[človek floreský]]

***The Hobbit**' môže byť:
* [[The Hobbit (film z roku 1977)|*The Hobbit* (film z roku 1977)]]
* počítačová hra inšpirovaná románom:
** [[The Hobbit (počítačová hra z roku 1982)|*The Hobbit* (počítačová hra z roku 1982)]]
** [[The Hobbit (počítačová hra z roku 2003)|*The Hobbit'' (počítačová hra z roku 2003)]]
František Krištof Frankopan

[náhľad|Poprava uhorských sprisahancov proti cisárovi vo [Viedenské Nové Mesto|Viedenskom Novom Meste.]]
**František Krištof Frankopan** (alebo tiež *Frangapan, Frangipani, Fran Krsto Frankopan*; * 4. marec 1643, Karlovac, Chorvátske kráľovstvo – † 30. apríl 1671, Viedenské Nové Mesto, Habsburská monarchia) bol chorvátsky gróf a lyrik. Známy bol taktiež vďaka tomu, že niesol šľachtický titul ako Gróf z Tersatzu.

Roku 1666 sa zapojil do tajného politického sprisahania uhorských šľachticov a to s Františkom II. Nádašdym a jeho švagrom Petrom Zrínskym, pričom ich vodcom bol palatín menom František Vešeléni. Išlo o snahu vyvolať nové ozbrojené povstanie proti cisárovi Leopoldovi I. Habsburskému. Dňa 27. marca roku 1667, skonal uhorský palatín František Vešeléni, čím došlo k postupnému narušeniu spolupráce medzi šľachticmi.

Práve tak sa prípravy pre ozbrojené povstanie jasne narušili. Na jar roku 1671 došlo k prezradeniu tajných plánov sprisahancov. Dňa 30. apríla roku 1671 skončil samotný František Krištof Frankopan spolu s Františkom II. Nádašdym a chorvátskym turkobijcom a bánom Petrom Zrínskym na popravisku vo Viedenskom Novom Meste.

## Pozri aj
* Vešeléniho sprisahanie
* František II. Nádašdy
* Peter Zrínsky
* František I. Rákoci

## Iné projekty

Kategória:Chorvátski šľachtici
Kategória:Chorvátski básnici
Kategória:Popravení sťatím
Kategória:Pochovaní v Záhrebskej katedrále
Dejiny psychológie

Korene vzniku psychológie môžeme chápať už od vzniku antickej kultúry. Po dlhý čas bol predmet psychológie vymedzovaný filozofickými školami. Zo začiatku bol predmet psychológie určovaný špekulatívnymi teóriami a až po istom čase experimentálnym a empirickým skúmaním.

## Etapy vývinu predmetu [[psychológia|psychológie]]
V psychológii môžeme rozlíšiť tri etapy vývinu predmetu psychológie:

*V prvej etape bol ako predmet skúmania psychológie chápaná duša. V tejto etape je psychológia súčasťou filozofie. Rozlišuje sa duša rastlinná a živočíšna. Človek má schopnosť disponovať dušou rozumovou, ktorá je týmto dvom nadradená. 

Medzi prvými sa dušou zaoberal Aristoteles vo svojom spise „O duši“. V tomto období sa špekulovalo o lokalizácii duše. Aristoteles lokalizoval dušu v srdci, zato Platón v mozgu. Psychologické bádanie starovekých filozofov prispelo k psychológii množstvom psychologických pojmov a nových myšlienkových názorov, ktoré boli neskôr rozpracované do nových a významných psychologických teórií.

*Druhú etapu odštartovala filozofia Reného Descarta v 17. storočí. Toto obdobie sa nieslo v duchu prírodných vied. Descartes zavádza termín vedomie. Taktiež považuje vedomé a psychické za jedno, čiže zužuje predmet psychológie na vedomé javy. Duša je chápaná ako substancia, ktorou základnou vlastnosťou je myslenie.

*Tretia etapa vývinu psychológie vyvrcholila založením psychológie ako samostatného vedného odboru, ktoré býva najčastejšie datované od založenia prvého psychologického laboratória v Lipsku Wilhelmom Wundtom v roku 1879. Tak začína obdobie experimentálnej psychológie.

Kategória:Psychológia
Bán

**Bán** je titul rôznych regionálnych správcov či vládcov v okolí južnej Karpatskej kotliny v minulosti. Územie pod jeho vládou sa nazývalo v Uhorsku a Valašsku banát, na slovanských územiach a v 20. storočí v Juhoslávii bánovina. Slovo pochádza buď zo slovanského „pán“ alebo je pôvodne avarským výrazom.

## Regionálny vládca Chorvátska
Názov bán je známy už od zhruba 9. storočia chorvátskeho kráľovstva a vzťahoval sa na hlavných predstaviteľov kráľovskej moci v jednotlivých oblastiach štátu. 

## Miestodržiteľ uhorského kráľa v Chorvátsku a okolí; predseda chorvátskej vlády
Po začlenení Chorvátska pod uhorskú korunu roku 1102 pripadol titul bán miestodržiteľovi uhorského kráľa, čím sa vyjadrovalo osobitné postavenie krajiny v rámci Uhorska. Roku 1225 vznikli formálne dva banáty - Chorvátsko-Dalmácia a Slavónsko-, ale v 14./15. storočí boli znova spojené. Po dobytí veľkých území Osmanskou ríšou začiatkom 16. storočia sa právomoci bána zmenšili.

Rozsah právomocí chorvátskeho bána sa v priebehu histórie menil. Pôvodne bol takmer neobmedzeným predstaviteľom štátnej moci v krajine a zodpovedný iba kráľovi, ktorý ho mohol vymenovať aj odvolať. Riadil správu krajiny, súdnictvo, cirkevné záležitosti, vyrubovanie daní a bol aj hlavným veliteľom chorvátskeho vojska. V roku 1685 obmedzil chorvátsky snem jeho absolutistické postavenie ustanovením šesťčlenného zboru (tzv. Bánska konferencia), ako poradného a kontrolného orgánu bána aj snemu.Neskôr podriadil uhorský snem v Bratislave bána Uhorskej miestodržiteľskej rade a za vlády Márie Terézie sa značne znížila jeho právomoc ako hlavného veliteľa ako aj jeho kompetencia vo vyrubovaní daní. V r.1849 bolo Chorvátsko-Slavónsko a Dalmácia vyhlásené za osobitnú korunnú dŕžavu a bán plnil úlohu miestodržiteľa podriadeného priamo Viedni. Po maďarsko-chorvátskom vyrovnaní (1868) plnil bán až do roku 1918 úlohu predsedu chorvátskej vlády.

## Miestodržiteľ uhorského kráľa v iných oblastiach
Titul bán niesli aj miestodržitelia uhorského kráľa v Slavónsku (pozri hore), Dalmácii, v Bosne (12. stor. - (?)16. stor.), Mačve, ako aj v Olténsku (čiže Dolnom Valašsku) a Severíne (13. storočia - (?)16. stor.). 

## Regionálny správca bánoviny
V rokoch 1929 - 1941 sa titul napokon vzťahoval na regionálnych správcov juhoslovanských administratívnych jednotiek zvaných bánovina.

Kategória:Dejiny Chorvátska
Kategória:Dejiny Srbska
Kategória:Dejiny Rumunska
Kategória:Dejiny Uhorska
Kategória:Panovnícke tituly
Kategória:Šľachtické tituly
Difúzna hmlovina

**Difúzna hmlovina** v astronómii je spoločný názov pre emisnú hmlovinu a reflexnú hmlovinu. Tieto hmloviny sú difúzne na rozdiel od nedifúznej tmavej hmloviny.

Kategória:Hmloviny
Banát (Rumunsko a Srbsko)

**Banát** je historické územie ohraničené riekami Mureš, Tisa, Dunaj a na východe pohorím Južných Karpát. Má rozlohu vyše 28 000 km². Politicky je rozdelené medzi rumunské župy Timiș a Caraș-Severin a východnú časť Vojvodiny v Srbsku.

Od roku 1526 bol súčasťou Osmanskej ríše. Roku 1716/1718 ho znova dobyli rakúske (čiže habsburské) vojská a bola vytvorená rakúska provincia Temešvársky Banát. Vytvorením tejto provincie sa prvýkrát použil výraz banát v tejto súvislosti. V rokoch 1779 až 1918 bol súčasťou Uhorska (len v rokoch 1849-1867 bol rakúskou korunnou krajinou). V roku 1920, po prvej svetovej vojne, bol rozdelený medzi Rumunskom a (budúcou) Juhosláviou, malá časť pripadla Maďarsku.

Od 17./18. storočia ho po vyhnaní Osmanov obývali Maďari, Rumuni, Srbi, Nemci, v malej miere Slováci a Česi.

## Iné projekty


Kategória:Uhorsko
Kategória:Dejiny Rumunska
Kategória:Dejiny Srbska
Kategória:Historické územia v Maďarsku
Stajira

**Stajira** (po gr. Στάγειρα - transkripcia Stajira, transliterácia Stageira) resp. v staroveku **Stageira** je dedina s asi 500 obyvateľmi na severe Grécka na polostrove Chalkidiki, pri Atoskom prstovitom výbežku tohto polostrova.

Pomerne nedávno sa trocha vzdialene od dediny, pri obci dnes známej ako Olympiada (stredisko cestovného ruchu), našla pôvodná staroveká Stajira, známa ako Aristotelovo rodisko.  

V súčasnosti je to veľké archeologické nálezisko, kde sa neustále pracuje na vykopávkach. Dosiaľ tu bol sprístupnený náučný chodník s informačnými tabuľami.

Kategória:Obce v Grécku
ILife

**iLife** je skupina softvérových produktov spoločnosti Apple Computer, na vytváranie, organizovanie, prezeranie a upravovanie „digitálneho obsahu“, teda fotografií (resp. všeobecne obrázkov), videa, hudby a webových prezentácií. V roku 2006 iLife pozostáva zo šiestich aplikácií: iTunes, iPhoto, iMovie, iDVD, iWeb a GarageBand. Tento balík programov sa dodáva ako súčasť dodávky s novými počítačmi Macintosh, prípadne sa dá zakúpiť samostatne.

Zatiaľ bol balík iLife vydaný trikrát:
* **iLife '04** vydaný v januári 2004 (cena 49 amerických dolárov)
* **iLife '05** vydaný v januári 2005 (cena 79 amerických dolárov; na Slovensku asi 3300 korún)
* **iLife '06** vydaný v januári 2006 (cena 79 amerických dolárov)
* **iLife '08** vydaný v januári 2008 (cena 79 amerických dolárov)
* **iLife '09** vydaný v januári 2009 (cena 79 amerických dolárov)
* **iLife '11** vydaný v januári 2011 (cena 49 amerických dolárov)

## Externé odkazy
* iLife - oficiálne stránky iLife na Apple.com (v angličtine)
* iLife - stránky na Apple.sk (v slovenčine)

Kategória:Softvér firmy Apple
Enterprise (raketoplán)

thumb|''Enterprise'' počas letu, 1977

Raketoplán ***Enterprise*** (OV-101) bol prvý americký raketoplán postavený pre NASA v rámci programu Space Shuttle.

## Vznik
Raketoplán sa mal najskôr volať *Constitution* (ústava), ale pretože fanúšikovia sci-fi seriálu *[[Star Trek]]* zorganizovali petíciu, vďaka ktorej sa jeho názov nakoniec zmenil na *Enterprise*, podľa názvu kozmickej lode zo seriálu, slávnostnej ceremónie uvedenia stroja do prevádzky sa okrem toho zúčastnili aj herci zo seriálu.

*Enterprise* slúžil hlavne na testovacie lety, celkom sa testoval 9 mesiacov v roku 1977, počas ktorých sa preverili základné aspekty letu raketoplánov, vyskúšal sa aj systém prepravy raketoplánu v atmosfére pomocou špeciálneho lietadla. (Raketoplán je umiestnený na lietadle – upravenom Boeing 747, obidva stroje tak letia spolu, ale sú poháňané iba motorom lietadla.) Najprv lietal bez posádky (osem letov vo februári 1977) – vtedy sa hlavne merala charakteristika letu a aerodynamika, neskôr s dvojčlennou posádkou (osem letov medzi júnom a septembrom 1977). Do vesmíru však nikdy neletel.

## 80. a 90. roky
*Enterprise* nahradili novšie raketoplány, ako ''Columbia'', ''Challenger'' a ''Discovery''. Ich technológia a prístroje boli už bezpečnejšie a spoľahlivejšie, takže *Enterprise* bol stiahnutý z prevádzky. Napriek tomu sa niektoré jeho súčiastky použili na tieto raketoplány. Potom *Enterprise* absolvoval cestu po západnej Európe, kde bol predstavený širokej verejnosti. V roku 1985 sa stal majetkom Smithsonianskeho múzea vo Washingtone, kde bol vystavený ako múzejný exponát. Od roku 2012 je vystaveny v samostatnom pavilone na  lietadlovej lodi Uss Intrepid v New Yorku.

## Iné projekty

Kategória:Kozmické raketoplány
Kategória:Program Space Shuttle